Springs-gruwelhuis: Ma is ongeletterd; ontken verkragting | Maroela Media
'n 36-jarige vrou wat saam met haar man aangekla word van poging tot moord en kindermishandeling, kan nie lees of skryf nie, het die Springs-landdroshof Woensdag gehoor.
Die werklose vrou, 'n ma van vyf kinders, het Dinsdag voor landdros Bennita Oswell verskyn om aansoek te doen om borgtog.
Haar prokureur, Isabella van Eck, het bevestig dat die vrou ongeletterd is.
Sy is verlede week in hegtenis geneem, 'n maand ná haar man vir dieselfde beweerde misdade aangekeer is. Hy staar 'n bykomende aanklag van haar verkragting in die gesig.
Van Eck sê haar kliënt ontken nou dat haar man haar verkrag het.
Van Eck het ook gesê haar kliënt is van mening dat die polisie haar geïntimideer het tydens die ondersoek. Ao Rudi Jansen, die ondersoekbeampte, het dit ontken. Hy het gesê sy het onbesorg jeens haar kinders voorgekom. Die vrou het in 'n karavaan by haar skoonouers gebly toe sy in hegtenis geneem is. Sy het aanvanklik haar samewerking vir die polisie gegee, maar haar houding het verander toe sy van haar suster na haar man se familie geskuif het, het Jansen bygevoeg.
Die egpaar se name word nie bekend gemaak nie om die identiteit van hul kinders te beskerm.
Die hofverrigtinge duur Woensdag voort.
gruwelhuis Springs vrou
Oscar het glo net twee keer sy humeur verloor
En die Bybel vermaan ons, om ons naaste lief te he…Hoe kan jy mense vergewe wat kinders hierdie leed aandoen. Sou graag n teoloog se mening hieroor wil he ?
Jas van As
'n Hond is ook ongeletterd.
Honde, Jas van As, is volgens my beskeie mening beter as hierdie lae mense. Arme kinders. Mag die Vader vir hulle liefdevolle mense as voogde gee sodat hulle ook liefde kan smaak.
Selfs diere het n natuurlike moederlike instink teenoor hulle kleintjies, hoeveel te meer nog n mens? Mens het glad nie nodig om geletterd te wees om daardie instink te openbaar nie, so ek kan nie sien wat haar ongeletterdheid met die hele saak te doen het nie.
Sy mag wel ongeletterd wees MAAR dit is geen verskoning vir wat in daardie huis plaas gevind het nie. Ongeletterdheid is ook nie 'n versagtende rede vir geen of min straf nie. Van kleins af word ons geleer wat reg en verkeerd is. As hierdie sogenaamde ouers kinders kan verwek kan hulle na hulle kyk. Dit is ongelukkig een van die dinge wat mens nie uit ons samelewing verwyder gaan kry nie. Iewers sal iemand moet ingryp – hoe gaan daar vasgestel kan word wanneer mense nie bevoeg is om byvoorbeeld te trou en kinders te hê nie??? Dit kan… Lees meer »